OpenLLM-France/wikimedia huggingface dataset:
# Trogtalita

La trogtalita és un mineral de la classe dels sulfurs que pertany al grup de la pirita. Rep el nom de les pedreres de Trogtal, a Alemanya, la seva localitat tipus.

## Característiques

La trogtalita és un sulfur de fórmula química CoSe₂. Es tracta d'una espècie aprovada per l'Associació Mineralògica Internacional, i publicada per primera vegada el 1955. La seva duresa a l'escala de Mohs es troba entre 4,5 i 5,5.
Segons la classificació de Nickel-Strunz, la trogtalita pertany a «02.EA: Sulfurs metàl·lics, M:S = 1:2, amb Fe, Co, Ni, PGE, etc.» juntament amb els següents minerals: aurostibita, bambollaïta, cattierita, erlichmanita, fukuchilita, geversita, hauerita, insizwaïta, krutaïta, laurita, penroseïta, pirita, sperrylita, vaesita, villamaninita, dzharkenita, gaotaiïta, al·loclasita, costibita, ferroselita, frohbergita, glaucodot, kullerudita, marcassita, mattagamita, paracostibita, pararammelsbergita, oenita, anduoïta, clinosafflorita, löllingita, nisbita, omeiïta, paxita, rammelsbergita, safflorita, seinäjokita, arsenopirita, gudmundita, osarsita, ruarsita, cobaltita, gersdorffita, hol·lingworthita, irarsita, jol·liffeïta, krutovita, maslovita, michenerita, padmaïta, platarsita, testibiopal·ladita, tolovkita, ullmannita, wil·lyamita, changchengita, mayingita, hollingsworthita, kalungaïta, milotaïta, urvantsevita i reniïta.

## Formació i jaciments

Va ser descoberta a les pedreres de Trogtal, a la localitat de Langelsheim, a la Baixa Saxònia (Alemanya). També ha estat descrita en altres indrets d'Alemanya, la República Txeca, la República Democràtica del Congo, Bolívia i l'Argentina.

## Referències

* ↑ «Trogtalite» (en anglès). Mindat. [Consulta: 27 abril 2021].
# Vanessa Montfort Écija

Vanessa Montfort Écija (Barcelona, 4 de juny de 1975) és una novel·lista, dramaturga i periodista catalana que resideix a Madrid des de la infància. Forma part del col·lectiu artístic fundat per Fernando Marías Amondo, anomenat Hijos de Mary Shelley. Amb ell, va participar en les sessions d'homenatge a la pionera feminista Mary Wollstonecraft.

## Novel·les

* 2014 - La leyenda de la isla sin voz. (Plaza y Janés. Random House, 2014)
* 2010 - Mitología de Nueva York. (Algaida Editores, 2010). XLII Premi Ateneo de Sevilla de Novel·la.
* 2006 - El ingrediente secreto. (Algaida Editorial, 2006). XI Premi Ateneu Jove de Sevilla de Novel·la.

## Referències

* ↑ Espai.

## Enllaços externs

* Pàgina personal de Vanessa Montfort
* Mes de lectura d'autor
# Terratrèmol de 526

El terratrèmol de 526 que va succeir a Antioquia de l'Orontes el maig de 526 és un dels més mortífers de la història, amb prop de 250000 morts directes. Les rèpliques van produir-se durant 18 mesos i la destrucció que provocaren a la ciutat van fer que l'emperador Justí I mostrés públicament el seu dol entrant en una església sense cap símbol de poder. La zona és procliu a l'activitat sísmica, ja que es troba en la intersecció de tres plaques tectòniques.

## Referències

* ↑ Sbeinati, M.R.; Darawcheh, R. & Mouty, M. (2005). "The historical earthquakes of Syria: an analysis of large and moderate earthquakes from 1365 B.C. to 1900 A.D.". Annals of Geophysics 48 (3): 347–435. Retrieved 22 September 201
# Lechriodus

Lechriodus és un gènere de granotes de la família Myobatrachidae que es troba a l'est d'Austràlia, a Indonèsia i a Nova Guinea.

## Taxonomia

* Nom binomial
* Lechriodus aganoposis (Zweifel, 1972)
* Lechriodus fletcheri (Boulenger, 1890)
* Lechriodus melanopyga (Doria, 1875)
* Lechriodus platyceps (Parker, 1940)

## Referències

* IUCN (anglès)
# Rhinesuchus

Rhinesuchus és un gènere de gran amfibi temnospòndil que va viure al Permià. Les seves restes fòssils s'han trobat a Sud-àfrica.

## Referències

* Rhinesuchus a Palaeos Arxivat 2010-11-26 a Wayback Machine.
# Common Language Runtime

Common Language Runtime (amb acrònim anglès CLR), el component de màquina virtual de Microsoft. NET Framework, gestiona l'execució de programes .NET. La compilació just-in-time converteix el codi gestionat (codi de llenguatge intermedi compilat) en instruccions de màquina que després s'executen a la CPU de l'ordinador. El CLR ofereix serveis addicionals que inclouen gestió de memòria, seguretat de tipus, gestió d'excepcions, recollida d'escombraries, seguretat i gestió de fils. Tots els programes escrits per a. NET Framework, independentment del llenguatge de programació, s'executen al CLR. Totes les versions del. NET Framework inclou CLR. L'equip CLR es va iniciar el 13 de juny de 1998.
CLR implementa el Virtual Execution System (VES) tal com es defineix a l'estàndard Common Language Infrastructure (CLI), desenvolupat inicialment per la mateixa Microsoft. Un estàndard públic defineix l'especificació de la infraestructura del llenguatge comú.
Amb el pas de Microsoft a .NET Core, la implementació CLI VES es coneix com a CoreCLR en lloc de CLR.
Visió general de l'historial de llançaments de Common Language Runtime:
| Versió CLR | . versió NET |
| 1.0 | 1.0 |
| 1.1 | 1.1 |
| 2.0 | 2.0, 3.0, 3.5 |
| 4 | 4, 4.5, 4.6, 4.7, 4.8 |

## Referències

* ↑ «Common Language Runtime (CLR)» (en anglès). MSDN Library. [Consulta: 14 novembre 2013].
* ↑ «Common Language Runtime (CLR) in C#» (en anglès). https://www.geeksforgeeks.org,+30-11-2018.+[Consulta: 18 febrer 2023].
* ↑ «ECMA C# and Common Language Infrastructure Standards» (en anglès). Visual Studio Developer Center. [Consulta: 14 novembre 2013].
* ↑ «Common Language Runtime (CLR)» (en anglès). MSDN Library. [Consulta: 14 novembre 2013].
# Vanessa Alves

Vanessa Alves (São Paulo, 4 de setembre de 1963) és una actriu i dobladora brasilera.
Durant la dècada de 1980 va actuar en diverses comèdies eròtiques, conegudes com a pornochanchadas. També va participar en dues pel·lícules dirigides per Carlos Reichenbach: Anjos do Arrabalde de 1987 (premi a la millor actriu secundària al Festival de Cinema de Gramado) i Garotas do ABC.

## Carrera
### Televisió

* Antônio Alves, Taxista (1996)
* Irmã Catarina (1996)

### Cinema

* A Menina e o Estuprador (1982)
* Volúpia de Mulher (1984) ... Cristina
* Os Bons Tempos Voltaram: Vamos Gozar outra vez (1985) ... Soninha
* Anjos do Arrabalde (1987)
* Formiguinhaz (1998)
* Garotas do ABC (2003) ... Antuérpia

## Referències

* ↑ A Atriz da Boca Vanessa Alves Lança Biografia e Relembra Trabalhos no Cinema, vice.com, 14 de setembre de 2015
* ↑ Vanessa Alves a Filmes No Cinema
* 1 2 Cinemateca Brasileira Anjos do Arrabalde : As Professoras [http://cinemateca.gov.br/bases/?FILMOGRAFIA-009353%5BEnllaç+no+actiu%5D [em linha]]
* ↑ Cinemateca Brasileira Os Bons Tempos Voltaram: Vamos Gozar outra vez (on line) Arxivat 2016-09-23 a Wayback Machine.
* ↑ Cinemateca Brasileira Garotas do ABC : Aurélia Schwarzenega [http://cinemateca.gov.br/bases/?FILMOGRAFIA-026332%5BEnllaç+no+actiu%5D [em linha]]
# Tinamú dels Andes

El tinamú dels Andes (Nothoprocta pentlandii) és una espècie d'ocell de la família dels tinàmids (Tinamidae) que viu en praderies i zones obertes andines, des del sud de l'Equador, cap al sud, a través del Perú i Bolívia fins al nord de Xile i l'oest de l'Argentina.
# Lipót Klug

Lipót Klug (Gyöngyös, 22 de gener de 1854 - Budapest, 24 de març de 1945) va ser un matemàtic hongarès, professor de la universitat de Kolozsvár.

## Vida i Obra

Klug va estudiar al institut de la seva ciutat natal i va entrar a la universitat de Budapest el 1872 en la qual es va graduar com docent el 1874. Entre 1874 i 1893 va ensenyar matemàtiques al institut de Pozsony (avui Bratislava a Eslovàquia). Des de 1893 fins 1897 va ser professor de secundària a Budapest i va obtenir la seva habilitació docent a la universitat de Budapest. El 1897 va ser nomenat professor de geometria de la universitat de Kolozsvár (avui Cluj-Napoca a Romania) Es va retirar el 1917 i va tornar a viure a Budapest.
Va morir el 1944 o el 1945 en estranyes circumstàncies: en mig de la Segona Guerra Mundial i amb una edat de noranta anys, va sortir de casa seva i mai més en va tornar. Probablement for víctima de l'odi racial, ja que era d'ascendència jueva.
La seva obra està influenciada per la de Gyula Kőnig. Les seves àrees de recerca van ser la geometria descriptiva i la geometria sintètica. Durant el seu retiro a Budapest, va encoratjar al jove Edward Teller (el pare de la bomba d'hidrogen).

## Referències

* ↑ Szenkovits, 2014, p. 425.
* ↑ Kántor-Varga, 2006, p. 584.
* ↑ Oláh-Gál, 2009, p. 1.
* ↑ Kántor-Varga, 2006, p. 585.

## Bibliografia

* Kántor-Varga, T. «Biographies». A: János Horváth (ed.). A Panorama of Hungarian Mathematics in the Twentieth Century (en anglès). Springer, 2006, p. 563-608. ISBN 3-540-28945-3.
* Oláh-Gál, Róbert «The Most Cited Hungarian Geometer of the Geometric Institution of the Technical University of Wien» (en anglès). Visual Mathematics, 2009, pàg. 1-6. ISSN: 1821-1437.
* Szenkovits, Ferenc «Remarkable Hungarian mathematicians at the Cluj University» (en anglès). Studia Universitatis Babes-Bolyai, Mathematica, Vol. 59, Num. 4, 2014, pàg. 419-433. ISSN: 2065-961x.

## Enllaços externs

* O'Connor, John J.; Robertson, Edmund F. «Lipót Klug» (en anglès). MacTutor History of Mathematics archive. School of Mathematics and Statistics, University of St Andrews, Scotland. (anglès)
# Reparació endovascular d'aneurisma

La reparació endovascular d'aneurisma (REVA, o EVAR en anglès), és un tipus de cirurgia endovascular mínimament invasiva que s'utilitza per tractar la patologia de l'aorta, més comunament un aneurisma de l'aorta abdominal (AAA). El procediment implica la col·locació d'un stent expandible dins de l'aorta per tractar la malaltia aòrtica sense operar directament sobre l'aorta. L'any 2003, la REVA va superar la cirurgia oberta de l'aorta com a tècnica més comuna per a la reparació de l'AAA, i el 2010, la REVA va representar el 78% de tota la reparació d'AAA intacte als Estats Units.

## Referències

* ↑ «Impact of hospital market competition on endovascular aneurysm repair adoption and outcomes.». J. Vasc. Surg., vol. 58, 3, 01-09-2013, pàg. 596–606. DOI: 10.1016/j.jvs.2013.02.014. PMID: 23684424.
* ↑ Dua, A «Epidemiology of aortic aneurysm repair in the United States from 2000 to 2010». J Vasc Surg, vol. 59, 6, 2014, pàg. 1512–7. DOI: 10.1016/j.jvs.2014.01.007. PMID: 24560865.
# Cens rus (2002)

El cens rus de 2002 (rus Всеросси́йская пе́репись населе́ния 2002 го́да) fou el primer cens de la Federació russa elaborat de 9 d'octubre a 16 d'octubre, 2002. Va ser elaborat pel Servei Federal Rus d'Estadístiques Estatals (Rosstat).

## Ciutadania

Els participants del cens havien de respondre de quin país (o països) eren ciutadans. Dels censats, 142.442.000 respongueren ser ciutadans russos, d'ells 44.000 també afirmaren ser ciutadans d'un altres país.
Entre la població resident de Rússia, hi ha 1.025.413 residents estrangers i 429.881 apàtrides.
| | Ciutadans de... | |
| CIS | | 906.314 |
| | Armènia | 136.841 |
| | Azerbaidjan | 154.911 |
| | Belarús | 40.330 |
| | Geòrgia | 52.918 |
| | Kazakhstan | 69.472 |
| | Kirguizstan | 28.843 |
| | República de Moldàvia | 50.988 |
| | Tadjikistan | 64.165 |
| | Turkmenistan | 6.417 |
| | Ucraïna | 230.558 |
| | Uzbekistan | 70.871 |
| Altres països | | 119.099 |
| | Afganistan | 8.221 |
| | Bulgària | 2.262 |
| | Xina | 30.598 |
| | Estònia | 1.066 |
| | Finlàndia | 285 |
| | Alemanya | 1.329 |
| | Grècia | 612 |
| | Índia | 5.351 |
| | Israel | 1.016 |
| | Letònia | 2.864 |
| | Lituània | 4.583 |
| | Síria | 1.230 |
| | Turquia | 4.991 |
| | EUA | 1.361 |
| | Vietnam | 22.545 |
| Apàtrides | | 429.881 |
1.269.023 persones no informaren sobre la seva nacionalitat.

## Llengües parlades

Entre les preguntes fetes hi havia "Sou competent per a parlar rus?" (Владеете ли Вы русским языком?) i "En quines altres llengües sou competent?" (Какими иными языками Вы владеете?). Com deia el manual, "competència" (владение) volia dir capacitat per a parlar, llegir o escriure una llengua, no sols l'habilitat de parlar-la- Les preguntes no feien distinció entre parlants nadius i no nadius ni distingien entre els graus de domini de la llengua. Per a nens petits, presumiblement, la pregunta era basada en la llengua o les llengües parlades pels pares.
142,6 milions (98,3%) dels que respongueren afirmaren ser competents en rus. Altres afirmaren en altres llengües (més de 500.000) llistades tot seguit:
| Llengua | Parlants (milions) |
| Anglès | 6,95 |
| Tàtar | 5,35 |
| Alemany | 2,90 |
| Ucraïnès | 1,81 |
| Txetxè | 1,33 |
| Txuvaix | 1,33 |
| Armeni | 0,91 |
| Àvar | 0,78 |
| Francès | 0,71 |
| Àzeri | 0,67 |
| Mordovià (moksha o erzya) | 0,61 |
| Kabardí | 0,59 |
| Kazakh | 0,56 |
| Darguà | 0,50 |
1,42 milions no van donar cap informació sobre la llengua.
Per a més detalls, vegeu Llista de llengües de Rússia.

## Enllaços externs

* Pàgina oficial del cens Arxivat 2011-07-19 a Wayback Machine.
* (rus) Població de Txetxènia: ha estat el cens correcte?
# Vanessa Barbara

Vanessa Barbara (São Paulo, 14 de juny del 1982) és una periodista, traductora i escriptora brasilera.
Va col·laborar amb la Piauí i el diari O Estado de São Paulo. Actualment escriu per al diari Folha de S. Paulo i per al International New York Times.
Va guanyar el Prêmio Jabuti en la categoria reportatge amb O livro amarelo do Terminal, publicat per Cosac Naify, sobre la vida quotidiana a la terminal d'autobusos de Tietê. La seva primera novel·la, O Verão do Chibo, fou escrita en col·laboració amb Emilio Fraia.
El 2012 va ser un dels autors seleccionats per a l'antologia Os melhores jovens escritores brasileiros, de la revista Granta. En el mateix any va escriure el guió del còmic A máquina de Goldberg, il·lustrat por Fido Nesti i publicat per la Companhia das Letras.
El 2012, va ser seleccionada com un dels 20 joves prometedors novel·listes brasilers per la revista literària Granta

## Obres

* 2008 - O Verão do Chibo (novel·la, amb Emilio Fraia) - Ed. Alfaguara
* 2009 - O livro amarelo do Terminal (reportatge) - Ed. Cosac Naify
* 2010 - Endrigo, O Escavador de Umbigos (infantil, amb Andrés Sandoval) - Ed. 34
* 2012 - A máquina de Goldberg (còmic, amb Fido Nesti) - Companhia das Letras
* 2013 - Noites de alface (novel·la) - Ed. Alfaguara

## Referències

* ↑ Vanessa Barbara Arxivat 2012-01-25 a Wayback Machine. - Editora Cosac & Naify
* ↑ Não gosto do hábito de se levar muito a sério. O Estado de São Paulo, 10 de gener del 2009
* ↑ «"New York Times' terá página de opinião com 29 autores de diferentes nacionalidades» (en portuguès). Folha de S. Paulo, 07-10-2013. [Consulta: 24 setembre 2014].
* ↑ A discrição da escritora Vanessa Bárbara Arxivat 2014-05-05 a Wayback Machine.. Revista Época São Paulo
* ↑ Entrevista: Vanessa Barbara Arxivat 2011-09-28 a Wayback Machine.. Revista Capitu
* ↑ Revista Granta lança coletânea com jovens brasileiros. UOL Notícias, 6 de juliol del 2012
* ↑ Lançamento de A Máquina de Goldberg Arxivat 2014-09-11 a Wayback Machine.. HQ Maniacs, 7 de novembre de 2012
* ↑ «Vanessa Barbara» (en anglès). Bokmässan 2014, 28-08-2014. Arxivat de l'original el 22 de setembre 2014. [Consulta: 24 setembre 2014].
* ↑ Vanessa Barbara narra a perda em novo romance. Folha de S.Paulo, 28 de setembre del 2013

## Enllaços externs

* Seleta de legumes - Web de l'escriptora
# Udàrnik

«Udàrnik» té aquests significats:
* Udàrnik (Lípetsk), localitat de l'óblast de Lípetsk, a Rússia
* Udàrnik (Magadan), localitat de l'óblast de Magadan, a Rússia
# Tinamú nan

El tinamú nan (Taoniscus nanus) és una espècie d'ocell de la família dels tinàmids (Tinamidae) que viu a sabanes, praderies i boscos oberts del sud-est del Brasil. És l'unica espècie del gènere Taoniscus Gloger, 1842.
# Catastrofisme

El catastrofisme és una teoria segons la qual les diverses variacions d'éssers vius que han habitat a la terra es deuen a un conjunt de catàstrofes que ha sofert el planeta i que després de les quals, les espècies han tornat a ser creades de nou. Aquesta teoria postulada per Georges Cuvier intenta reduir el conflicte que es plantejaren els científics de l'època quan aparegueren els primers fòssils d'espècies, fins i tot, desconegudes.
Aquesta concepció es va desestimar fins que, en la dècada del 1980, es van trobar proves d'un esdeveniment catastròfic: l'impacte d'un gran meteorit fa 65 milions d'anys. Des de llavors, s'han proposat molts altres esdeveniments catastròfics.
El catastrofisme també és per extensió, la tendència a predir catàstrofes o esdeveniments funestos.

## Vegeu també

* Teoria científica obsoleta
# Ricard Pujol i Panadès

Ricard Pujol i Panadès (Lleida, 5 d'octubre de 1921 - Barcelona, 16 de maig de 1980) fou un futbolista català de la dècada de 1940.
Figura històrica del Centre d'Esports Sabadell, jugà durant deu temporades, la meitat a primera divisió, amb més de 150 partits disputats. Acabà la seva trajectòria professional al Girona FC. Acabà els seus anys al modest FC Espanya de Sabadell (1951-52).
L'any 1956 fou objecte d'un homenatge per part del club sabadellenc.

## Referències

* 1 2 «Ricard Pujol i Panadès». Enciclopèdia de l'esport català. Barcelona: Grup Enciclopèdia Catalana.
* ↑ Ricard Pujol i Panadès a BDFutbol
* ↑ «Se proyecta un homenaje...». Mundo Deportivo, 03-03-1956. [Consulta: 9 abril 2019].
# Bricelyn

Bricelyn és una població dels Estats Units a l'estat de Minnesota. Segons el cens del 2000 tenia 379 habitants.

## Demografia

Segons el cens del 2000, Bricelyn tenia 379 habitants, 182 habitatges, i 101 famílies. La densitat de població era de 487,8 habitants per km².
Dels 182 habitatges en un 21,4% hi vivien nens de menys de 18 anys, en un 49,5% hi vivien parelles casades, en un 2,2% dones solteres, i en un 44% no eren unitats familiars. En el 39,6% dels habitatges hi vivien persones soles el 20,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,08 i el nombre mitjà de persones que vivien en cada família era de 2,8.
Per edats la població es repartia de la següent manera: un 20,8% tenia menys de 18 anys, un 5,8% entre 18 i 24, un 22,4% entre 25 i 44, un 23,7% de 45 a 60 i un 27,2% 65 anys o més.
L'edat mediana era de 46 anys. Per cada 100 dones de 18 o més anys hi havia 106,9 homes.
La renda mediana per habitatge era de 29.375 $ i la renda mediana per família de 39.375 $. Els homes tenien una renda mediana de 31.354 $ mentre que les dones 21.111 $. La renda per capita de la població era de 15.340 $. Entorn del 7,5% de les famílies i el 10,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Bricelyn». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
* ↑ «Geographic Comparison Table- Bricelyn». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 7 agost 2010].
# Cork City FC

El Cork City F.C. és un club de futbol irlandès de la ciutat de Cork.

## Història

El club va ser fundat l'any 1984 i immediatament fou escollit per a la lliga irlandesa, continuant una llarga tradició del futbol a Cork.
El Cork City F.C. és el segon club de la ciutat en usar aquest nom. El primer jugà a la lliga irlandesa una temporada el 1938-39. Guanyà la Munster Senior Cup el 1939. Aquest club fou la continuació de dos altres clubs de la ciutat, el Fordsons F.C. (1912) i el Cork F.C. (1930). El 1939 esdevingué Cork United F.C. i el 1948 Cork Athletic F.C.. El club desaparegué el 1958.
El 1984, dos anys més tard de la desaparició d'un altre Cork United es fundà aquest nou club, a partir de membres del mateix Cork United i del Avondale United. El 1986 es traslladà al seu actual estadi, Turners Cross.

## Palmarès

* Lliga irlandesa de futbol:
** 1992-93, 2005
* Copa irlandesa de futbol
** 1998
* Copa de la Lliga irlandesa de futbol
** 1987-88, 1994-95, 1998-99
* Munster Senior Cup
** 1987-88, 1989-90, 1990-91, 1991-92, 1992-93, 1993-94, 1996-97, 1997-98, 1998-99, 1999-00, 2000-01, 2001-02, 2002-03, 2003-04, 2004-05

## Hall of Fame

El Cork City Official Supporters Club Hall of Fame va ser inaugurat el 2006.
| Any | Escollit |
| 2006 | Dave Barry |
| 2006 | Patsy Freyne |
| 2007 | Declan Daly |
| 2007 | Phil Harrington |

## Colors

| Uniforme original 1984-1989 | Equipatge reserva |
| Uniforme local vermell 1997-2002 | Contra Nijmegen 2004 |
Els colors del club són els tradicionals colors verd i blanc del futbol a Cork. Els uniformes també acostumen a tenir detalls vermells influenciat pels colors del County Cork, del futbol gaèlic. Amb aquest colors base l'uniforme ha anat adoptant diferents combinacions, com ara franges horitzontals, verticals, etc. Un uniforme vermell i blanc fou adoptat el 1997, trencant amb la tradició verda i blanca, que fou represa el 2002.

## Enllaços externs

* Web oficial
* Uniformes Arxivat 2007-11-18 a Wayback Machine.
* Fòrum Commandos 84
* Cork City a FAI.ie Arxivat 2011-05-23 a Wayback Machine.
* Fòrum no oficial

## Referències

* ↑ «Equipacions». Arxivat de l'original el 2007-11-18. [Consulta: 25 octubre 2007].
# Trepant de mà (eina)

El trepant de mà, trepador de mà és una eina composta que s'utilitza per a perforar diversos materials. Els forats es fan per un procés d'engegada de material mitjançant unes eines anomenades broca per a diferents materials.
Els trepants poden ser d'un tipus, o de dos tipus: el trepant de mà que és portàtil i el trepador de taula que permet d'abaixar fàcilment la broca perpendicularment al material que es vol foradar i habitualment s'utilitza conjuntament amb la mordassa, eina per a subjectar el material que es vol perforar. El trepant de taula va fixat a un banc de treball i no és, per tant, portàtil.
Segons el material que hom vol perforar, la broca a utilitzar variarà. Hi ha broques per a metall, betó, fusta o pedra. A més, també es permet de triar el diàmetre de la broca en funció de la grandària de forat a fer.
Normalment, els trepants porten un regulador de velocitat que haurà de ser lenta per als materials durs i més ràpida per a materials tous o forats petits. Per als materials com pedra, ceràmica o betó sovint és convenient d'activar el percutor, que és un dispositiu que permet que la broca, a més de girar, piqui sobre el material a trepar.

## Vegeu també

* Trepant
* Perforadora

## Enllaços externs

* Tipus de trepant de mà Arxivat 2022-05-22 a Wayback Machine. (en castellà)
* L'aula de tecnologia (en castellà)
# Tinamú encaputxat

El tinamú encaputxat (Nothocercus nigrocapillus) és el nom científic d'un ocell de la família dels tinàmids (Tinamidae) que viu a la selva humida a zones de muntanya dels Andes de Perú i oest de Bolívia.
# Llac Burera

El llac Burera o Bulera és un llac del nord-oest de Ruanda. Fa frontera amb Uganda als vessants meridionals de la muntanya Muhabura. Es troba a l'est del llac Ruhondo i Musanze.

## Referències

* ↑ Hughes, Ralph H.; Hughes, Jane S.; Bernacsek, G. M.. Iucn Directory of African Wetlands. IUCN, 1992, p. 204. ISBN 978-2-88032-949-5 [Consulta: 24 abril 2013].

## Enllaços externs

* Llacs bessons Burera o Ruhondo Arxivat 2016-03-04 a Wayback Machine.
* Llac Burera Arxivat 2016-03-04 a Wayback Machine.